สวัสดีค่ะ พอดีว่าเกิดอุบัติเหตุโดนรถชนแล้ว ไม่แน่ใจว่าได้เอ็กซเรย์สมองรึยัง แต่ว่ามารู้ตอนหลังว่า มีหัวโนตรงแถวๆตีนผมด้านซ้าย ซึ่งก่อนหน้านี้ก็มีแผลถลอก โนมาเแนเดือนแล้วค่าไม่หาย บางครั้งจะรู้สึกตึงๆแล้วก็ปวดหัวเป็นช่วงๆ บางครั้งก็ไม่ได้ปวด แต่ช่วงนี้รู้สึกปวดมากเลยค้ะ ปวดตรงที่โน ไม่ทราบว่าอันตรายมั้ยคะ ควรรีบหาหรือว่ารักษาอาการยังไงดีคะ
สวัสดีค่ะ Gunอาการที่หัวโน ปวดศีรษะเรื้อรัง อาจเกิดหลังการเกิดอุบัติเหตุการกระแทกใดๆที่ศีรษะทำให้เกิดเป็นก้อนเลือดคั่งอยู่ ซึ่งส่วนใหญ่ก็จะค่อยๆสลายไปได้เอง สาเหตุอื่นๆเช่น ก้อนจากชั้นไขมันหรือชั้นกล้ามเนื้อ การติดเชื้อที่ผิวหนังเช่นรูขุมขนอักเสบหรือมีฝีหนอง หรือเป็นก้อนเนื้องอกของปมปลายประสาท เป็นต้นการดูแลเบื้องต้นอาจประคบเย็นได้หากมีอาการเจ็บปวด บวม ไม่ควรไปกดบริเวณหัวที่โนบ่อยๆ ระวังการกระทบกระแทกที่ศีรษะ รับประทานยาแก้ปวดได้หากผ่านมาเกิน 1 เดือนแล้ว ยังมีก้อนบวมโนชัดเจน กดเจ็บ หรือมีความผิดปกติใดๆที่ระบบประสาทเช่นอ่อนแรง ชา ร่วมด้วย ควรที่จะไปพบแพทย์เพื่อตรวจร่างกายให้ได้การวินิจฉัยที่แน่ชัดต่อไปค่ะ